नई दिल्ली। भारत और चीन के बीच डोकलाम विवाद के बीच देश के विदेश सचिव ने चीन का दौरा किया था, जिसके बाद यह विवाद खत्म हो गया था। इसके बाद एक बार फिर से शुक्रवार को विदेश सचिव बीजिंग का दौरा किया है। इस दौरान उन्होंने चीन के उप विदेश मंत्री कोंग जूएनयू से मुलाकात की। इस बैठक में चीन के विदेश मंत्री वैंग और स्टेट काउंसलर यैंग जीची भी मौजूद थे। यह मुलाकात इसलिए भी काफी अहम है क्योंकि दोनों देशों के बीच मुलाकात के दौरान पाकिस्तान के मुद्दे पर भी बात हुई और पहली बार चीन पाकिस्तान को काली सूचि में शामिल करने के विरोध में नहीं था।